### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 12. maj 2021 har vedtaget Magistratens foranstående indstilling af 3. maj 2021.

Dansk Folkepartis byrådsgruppe ønskede følgende mindretalsudtalelse medsendt: "Dansk Folkeparti frygter, at en letbane eller anden højklasset kollektiv transport hen over [adresse] vil være til stor ulempe for mobiliteten i området, ligesom det vil udgøre en sikkerhedsrisiko for gående og cyklister. Dansk Folkeparti ønsker mere grønt tænkt ind i helhedsplanen og ønsker at der bliver set på alternative placeringer af den kollektive transport i området omkring [adresse]."

### Resumé

Helhedsplanen for Banegårdskvarteret er en strategisk plan, der med rammer og principper danner grundlaget for aktuelle og kommende byudviklings- og anlægsprojekter i området.

Området strækker sig fra [adresse] til [adresse] og omfatter Rutebilstationsgrunden og de tilstødende arealer, samt en eventuel fremtidig planlægning for arealerne ved [adresse]. Planen forholder sig også til de store ændringer på pladser og gader, som Mobilitetsplan for [adresse] og anlæg af yderligere højklasset kollektiv transport vil medføre.

Helhedsplanen slår fast, at det er den eksisterende bystruktur, der er grundlaget for byudviklingen. Banegårdspladsen bliver revitaliseret som det vigtige byrum, der både rummer arkitektoniske kvaliteter og håndtering af store menneskemængder. For at sikre den bedste planlægning af [adresse] ønsker Teknik og Miljø, der gennemføres en arkitektkonkurrence for pladsen. I forbindelse med den endelige vedtagelse af helhedsplanen vil Teknik og Miljø foreslå, at der afsættes 2 mio. kr. til arkitektkonkurrencen

Der er gennemført en omfattende inddragelsesproces i udviklingen af både helhedsplanen og den vision, som helhedsplanen hviler på.

Miljøvurderingen viser, at helhedsplanen vil have en begrænset, men positiv indvirkning på miljøet.

### Indstilling

Det indstilles:

At 1) byrådet godkender forslaget til helhedsplan for Banegårdskvarteret og den tilhørende miljøvurdering til offentlig fremlæggelse i en periode på 8 uger

### Sagens forløb

28-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-05-2021 Magistraten

Fremsendes til [adresse] med bemærkning, at Magistraten i mødet den 3. maj 2021 anbefaler, at byrådet tiltræder Magistratsafdelingen for Teknik og Miljøs indstilling af 7. april 2021.

Yda Olesen tog forbehold.

Det blev understreget, at forslaget om arkitektkonkurrencen alene vedrører [adresse]. Forslag om forbindelse over [adresse] søger i mere beskeden skala at fastholde nogle af styrkerne ved forslaget om overdækning, og fokuserer også på biodiversitet på skrænterne ned mod [adresse].

 12-05-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 12. maj 2021 har vedtaget Magistratens foranstående indstilling af 3. maj 2021.

Dansk Folkepartis byrådsgruppe ønskede følgende mindretalsudtalelse medsendt: "Dansk Folkeparti frygter, at en letbane eller anden højklasset kollektiv transport hen over [adresse] vil være til stor ulempe for mobiliteten i området, ligesom det vil udgøre en sikkerhedsrisiko for gående og cyklister. Dansk Folkeparti ønsker mere grønt tænkt ind i helhedsplanen og ønsker at der bliver set på alternative placeringer af den kollektive transport i området omkring [adresse]."